Георги Янакиев е роден през 1857 година в Падеш, тогава в Османската империя. Включва се във ВМОК и участва като войвода в Горноджумайското и Илинденско-Преображенското въстания от 1902-1903 година. През 1905 година е районен войвода в Горноджумайско. На 1 март 1905 година серският консул Атанасиос Стурнарас докладва в Атина, че Янакиев минава границата към Македония заедно с четите на Анастас Янков, Давидко Милчев и Юрдан Стоянов.